Boeing E-3

De Boeing E-3 Sentry ass déi militäresch Versioun vun der Boeing 707-320, déi als AWACS Loftopklärer bei den Loftwaffen vu verschiddene Staaten am Asaz ass. Nieft der fir e Verkéiersfliger ontypescher Bannenariichtung ass um “Daach“ eng grouss Radar-/IFF-Antenn, déi ee kann dréien, installéiert. Dëse Rotodom huet en Duerchmiesser vun 914 cm an eng Déckt vun 183 cm. Den APY-1 Radar huet eng Reechwäit vun 375 km.

E puer vun den 33 Maschinne vun der US-Loftwaff solle bis no 2025 am Déngscht bleiwen.

Déi aktuell 17 Boeing E-3A Sentry Opklärungsfligere vun der NATO, fléien alleguer ënner lëtzebuergeschem Pavillon

 Versiounen 
D'Standarversioun vun der Sentry dréit déi offiziell Bezeechnung E-3A. Déi meescht Maschinne goufe vun der US-Loftwaff an den 80er Jore moderniséiert a goufen dunn als E-3B bezeechent. Am Laf vun der weiderer Moderniséierung krute vill vun de Fligeren nei CFM Triebwierker an domat d'Bezeechnung E-3C. An de spéiden 80er entwéckelt Boeing zesumme mat British Aerospace eng moderniséiert Versioun vun der Sentry fir d'Royal Airforce an Groussbritannien, d'E-3D. Dëse Modell ass mat neie méi leeschtungsfäege General Electric CFM56-Triebwierker, souwéi enger Virriichtung fir d'Loftbetankung versi ginn, mat där d'Sentry souwuel vun amerikanesche wéi europäeschen Tankfligere betankt ka ginn. Zousätzlech gouf den Asazspektrum erweidert. Parallel zu der E-3D gouf fir Frankräich d'E-3F entwéckelt, déi sech awer nëmme wéinst e puer Detailer ënnerscheeden.

Well de Grondmodell Boeing 707 a seng Variante säit Ufank den 90er net méi produzéiert gëtt, setzen d'US-Loftwaff an aner Interessente wéi Japan vun do un op d'Boeing 767 als Opklärungsplattform.

 Keefer 
USA - 34 E-3A/B/C Sentry (aktuell 33 no engem Ofstuerz)
NATO - 18 E-3A Sentry (aktuell 17 no engem Ofstuerz)
Groussbritannien - 7 E-3D Sentry
Saudi-Arabien - 5 E-3A Sentry (mat GE CFM56 Triebwierker)
Frankräich - 4 E-3F Sentry

 Technesch Daten E-3A 
 Éischten Asaz: Mäerz 1977
 Käschten/Präis: zirka 270 Milliounen USD
 Besatzung: Crew 4, Missiouncrew 13-19
 Längt: 44,61 m
 Spannwäit: 44,42 m
 Véier Pratt&Whitney TF-33-W-100 Triebwierker mat jee 93 kN
 Max. Geschw./Vitess: 855 km/h
 Asazfluchhéicht: 9333–11000 m (28000-33000 Fouss)
 Asazdauer: bis 10 Stonnen ouni Loftbetankung (bis zu 18 Stonne mat Loftbetankung)

 NATO-Fligeren déi ënner dem Lëtzebuerger Pavillon fléien 
 Immatrikulatioun Constructeur Typpebezeechnung Lafend Nummer LX-N19996	 Boeing 707-329C 19996 LX-N19997	 Boeing  707-307C 19997 LX-N20000	 Boeing 707-307C 20000 LX-N20198	 Boeing 707-329C 17966 LX-N20199	 Boeing 707-329C 20199 LX-N790442	 Boeing E-3A 22855 LX-N790443	 Boeing E-3A 22838 LX-N790444		 Boeing E-3A 22839 LX-N790445	 Boeing E-3A 22840 LX-N790446	 Boeing E-3A 22841 LX-N790447	 Boeing E-3A 22842 LX-N790448	 Boeing E-3A 22843 LX-N790449	 Boeing E-3A 22844 LX-N790450	 Boeing E-3A 22845 LX-N790451		 Boeing E-3A 22846 LX-N790452		 Boeing E-3A 22847 LX-N790453		 Boeing E-3A 22848 LX-N790454		 Boeing E-3A 22849 LX-N790455		 Boeing E-3A 22850 LX-N790456		 Boeing E-3A 22851 LX-N790458		 Boeing E-3A 22853 LX-N790459	 Boeing E-3A 22854

 Kuckt och 
Boeing
NATO

 Um Spaweck 

D'E-3 op der Boeing-Websäit
Military Aircrafts of the Royal Air Force

Kategorie:Boeing
Kategorie:Militärfligeren